4Ε

Εμβέλεια

Το 4Ε είναι διαθέσιμο για λήψη σε όλη την Ελλάδα μέσω του δορυφόρου Hellas Sat 2. Επίσης, το κανάλι είναι διαθέσιμο για λήψη και παγκόσμια στην Ευρώπη, την Κύπρο, τη Μέση Ανατολή και τη Βόρεια Αφρική μέσω της COSMOTE TV και μέσω του δορυφόρου Eutelsat, στην Ασία, στην Αυστραλία και τη Νέα Ζηλανδία μέσω του δορυφόρου Intelsat, στην Αφρική μέσω των δορυφόρων Telstar 10 και Optus D2 και στις Ηνωμένες Πολιτείες Αμερικής, τον Καναδά και την Κεντρική Αμερική μέσω του δορυφόρου SES 1.
Το 4Ε είναι επίσης διαθέσιμο στην Αυστραλία και τη Νέα Ζηλανδία μέσω της δορυφορικής πλατφόρμας TV Plus και από τις 23 Σεπτεμβρίου του 2014, είναι διαθέσιμο στον Καναδά, μέσω της δορυφορικής πλατφόρμας Bell Fibe TV. Το κανάλι εκπέμπει ψηφιακά στην Θεσσαλονίκη και στην Κεντρική Μακεδονία στις συχνότητες 55 και 50 UHF, 24 ώρες το 24ωρο στο διαδίκτυο στην διεύθυνση www.tv4e.gr, και δορυφορικά από την COSMOTE TV και μέσω της Hellas Sat για την υπόλοιπη Ελλάδα, Ευρώπη και Μέση Ανατολή και από τους δορυφόρους Telstar 10 και Optus B3 για την Αυστραλία, την Ασία και την Αφρική.
Από τα τέλη του 2011 ξεκίνησε να μεταδίδεται στην Ανατολική Μακεδονία και Θράκη αρχικά μέσω του τοπικού σταθμού Cosmos TV (νυν Πόντος TV) με έδρα την Αλεξανδρούπολη ώσπου στα τέλη του 2014 η συνεργασία αυτή λύεται.
Στα μέσα του 2012, ξεκίνησε να μεταδίδεται στην Αττική, στον Αργοσαρωνικό και σε τμήματα της Εύβοιας και των Κυκλάδων, μέσω του δημοτικού και περιφερειακού τηλεοπτικού σταθμού του Ασπροπύργου, Attica TV. Στις αρχές του 2015, ξεκίνησε να μεταδίδεται στην Πελοπόννησο και σε τμήματα της Αιτωλοακαρνανίας, της Ζακύνθου, της Στερεάς Ελλάδας και του Αργοσαρωνικού μέσω της τοπικής Αρκαδικής Ραδιοτηλεόρασης (ART TV) με έδρα την Τρίπολη.

Λυδία Τηλεόραση

Από τα τέλη του 2014, το πρόγραμμα της 4Ε μεταδίδεται εκ νέου στην Ανατολική Μακεδονία και στην Θράκη μέσω του περιφερειακού καναλιού Λυδία TV ο οποίος ανήκει ιδιοκτησιακά στην Εκκλησιαστικός Ραδιοτηλεοπτικός Σταθμός Λυδία Ανώνυμος Εταιρεία η οποία συστάθηκε στις αρχές του 2004 και εδρεύει στην Καβάλα. Αποτελεί τη συνέχεια του μη ενημερωτικού τηλεοπτικού σταθμού Πρωινή TV ο οποίος εκπέμπει από το 1994. Παλαιότερα ο σταθμός με το όνομα Πρωινή TV ανήκε ιδιοκτησιακά στην Λόγος Ανώνυμη Εκδοτική Εταιρεία η οποία κατέχει την ομότιτλη τοπική εφημερίδα και τον ομότιτλο ραδιοφωνικό σταθμό (Ράδιο Πρωινή) που εκπέμπει στους 93.7 από το 1988 καλύπτοντας την Καβάλα.
Την Παρασκευή 19 Δεκεμβρίου 2014 βάσει συμβολαιογραφικού συμβολαίου έγινε η απόσχιση του τηλεοπτικού κλάδου από την Λόγος Α.Ε.Ε. και η απορρόφηση αυτού από την Λυδία Α.Ε. η οποία αύξησε το μετοχικό της κεφάλαιο. Το 28.64% των μετοχών της Λυδία Α.Ε. το κατέχει η Φιλόπτωχος Αδελφότητα Νεανίδων "Η Δορκάς" η οποία εδρεύει στους Αμπελόκηπους αλλά κατέχει στην Καβάλα τον εκκλησιαστικό ραδιοφωνικό σταθμό Λυδία η Φιλιππησία που εκπέμπει στους 105.3 από το 1994 καλύπτοντας την Καβάλα, την Ελευθερούπολη και τη Θάσο ενώ παράλληλα αναμεταδίδει μέρος του προγράμματος του ομότιτλου εκκλησιαστικού σταθμού που εδρεύει και αυτός στους Αμπελόκηπους.
Εκπέμπει στους 94.2 από τις 6 Ιουλίου 1993 καλύπτοντας τη Θεσσαλονίκη, τον Σταυρό, τον Λαγκαδά και τις ευρύτερες περιοχές της Κεντρικής Μακεδονίας, ενώ ανήκει ιδιοκτησιακά στην Ραδιοφωνικός Σταθμός - Λυδία η Φιλιππησία Α.Ε. η οποία συστάθηκε στα μέσα του 1997. Ο Λυδία 94.2 από το ξεκίνημά του μέχρι τη σύσταση του φορέα ήταν ιδιοκτησία της Ορθόδοξης Χριστιανικής Αδελφότητας "Αγία Λυδία" η οποία κατέχει πλέον την πλειοψηφία των μετοχών του σημερινού ιδιοκτησιακού φορέα του εκκλησιαστικού ραδιοφωνικού σταθμού (84%) ενώ το υπόλοιπο 16% ανήκει σε ιδιώτες.

Όσιος Νικάνωρ Τηλεόραση

Από τα μέσα του 2016, το πρόγραμμα της 4Ε μεταδίδεται και στην Δυτική Μακεδονία μέσω του περιφερειακού καναλιού Όσιος Νικάνωρ, ο οποίος επίσης ανήκει στην ιδιοκτησία της Εκκλησιαστικός Ραδιοτηλεοπτικός Σταθμός Λυδία Ανώνυμος Εταιρεία που εδρεύει στην Καβάλα αλλά το κανάλι στεγάζεται στα Γρεβενά, αποτελώντας τη συνέχεια του ενημερωτικού τηλεοπτικού Καναλιού 28 αλλιώς Super 28 ο οποίος εκπέμπει αρχικά από τις 20 Φεβρουαρίου 1990 με ολιγόωρο και δύο χρόνια μετά με εικοσιτετράωρο πρόγραμμα. Στις 19 Δεκεμβρίου του 2014, με την έλευση του ψηφιακού σήματος στην πόλη των Γρεβενών, το κανάλι άρχισε να εκπέμπει ψηφιακά από το κέντρο εκπομπής του Υδατοπύργου, αντικαθιστώντας την αναλογική του εκπομπή. Ωστόσο, στις 15 Μαρτίου 2015 διεκόπη η ψηφιακή του εκπομπή και επαναλειτούργησε στις 22 Απριλίου του 2016, ως Όσιος Νικάνωρ.
Παλαιότερα, το Κανάλι 28 ανήκε ιδιοκτησιακά στην Δημοσιογραφικός Οργανισμός - Ραδιοτηλεοπτική Δυτικής Μακεδονίας Ανώνυμη Εταιρεία με τον διακριτικό τίτλο Δημοσιογραφική Α.Ε. η οποία κατέχει την τοπική εφημερίδα Ενημέρωση. Στις 15 Απριλίου 2016 βάσει συμβολαιογραφικού συμβολαίου έγινε η απόσχιση του τηλεοπτικού κλάδου από την Δημοσιογραφική Α.Ε. και η απορρόφηση αυτού από την Λυδία Α.Ε. η οποία αύξησε ξανά το μετοχικό της κεφάλαιο.

Συνεργαζόμενοι Σταθμοί

Σύμφωνα με την διάταξη του ΕΣΡ, το 4Ε, από τον Δεκέμβριο του 2014, συνεχίζει να εκπέμπει στην Ανατολική Μακεδονία και Θράκη, και την Δυτική Μακεδονία μέσα από τοπικά «4Ε» που αναμεταδίδουν τον τηλεοπτικό σταθμό για πολλές ώρες (στην Πελοπόννησο και την Αττική δεν συμβαίνει, με τους αντίστοιχους σταθμούς ART TV και Attica TV επειδή μεταδίδουν πρόγραμμα του σταθμού για μερικές ώρες). Μάλιστα δεν έχουν δικό τους διακριτικό τίτλο και χρησιμοποιούν παραλλαγές του 4Ε (Ονόματα βασισμένα σε Πολιούχους Αγίους των περιοχών αυτών). Πρόκειται για τα δύο κανάλια Λυδία Τηλεόραση (πρώην Πρωινή Τηλεόραση Καβάλας) και Όσιος Νικάνωρ Τηλεόραση (πρώην Κανάλι 28 Γρεβενών), τα οποία μαζί με το 4Ε θα κληθούν κάποια στιγμή σε απολογία από το Ραδιοτηλεοπτικό Συμβούλιο για «απουσία αυτονόμου προγράμματος» και «παράνομη αναμετάδοση προγράμματος». Όσο για το κανάλι 4Ε, αυτό παραπέμπεται και για «εκπομπή κατά τρόπο που προσήκει σε σταθμό εθνικής εμβέλειας».

Ιδιοκτησία

Ο σταθμός ανήκει ιδιοκτησιακά στην Ραδιοτηλεοπτικός Σταθμός - Ελληνική Ορθόδοξος Εκκλησιαστική Ενημερωτική Εκπομπή Α.Ε. η οποία συστάθηκε στις 16 Δεκεμβρίου του 1993 με την επωνυμία Ραδιοτηλεοπτικός Σταθμός Ι.Μ.Θ. - Ελληνική Ορθόδοξος Εκκλησιαστική Ενημερωτική Εκπομπή Α.Ε. και αρχική έδρα στην Θεσσαλονίκη. Στα μέσα του 1996, η έδρα του τηλεοπτικού καναλιού μεταφέρεται στους Αμπελοκήπους ενώ δεκαέξι χρόνια μετά, αφαιρείται από την επωνυμία του φορέα του τηλεοπτικού καναλιού η Ι.Μ.Θ.
Το 15.30% των μετοχών του καναλιού κατέχει η Ορθόδοξη Χριστιανική Αδελφότητα "Αγία Λυδία" ενώ το 1.81% κατέχει η Ιερά Μονή Αγίας Θεοδώρας η οποία υπάγεται στην Ι.Μ.Θ., το 1.71% η Εκκλησία της Ελλάδος και το υπόλοιπο 81.18% ανήκει σε φυσικά πρόσωπα.